Nagu eelmistelgi aastatel, toimus ka täna Tartu linna päeva puhul Raekoja platsil malesimultaan.  Seda andsid vennad Kanepid, kes tegid käike kordamööda. Kuna olin blogis kirjutanud, et kassiaastal tuleb kodulinna malele rohkem tähelepanu pöörata, läksin seekord vähemalt vaatama, mida ma eelmistel kordadel polnud teinud. Jõudsin kohale umbes veerand tundi pärast algust. Selgus, et mõned lauad olid veel vabad. Umbes neli inimest, kes ise ei mänginud, püüdsid veenda mind mängima, aga seda ma ei teinud. Simultaanil oli ka kommentaator, kes rääkis valjuhääldajasse. See on vastuolus asjaoluga, et mängule  keskendumiseks on vaja vaikust. Pealtvaatajad ümbritsesid mänguala igast küljest, seetõttu ideaalset pildistamisnurka ei leidnud.